safexpress
తెలంగాణలో సేఫెక్స్‌ప్రెస్‌ లాజిస్టిక్స్‌ పార్క్‌
హైదరాబాద్‌, ఆగస్టు 5: దేశవ్యాప్తంగా అతిపెద్ద సరఫరా చైన్‌ రవాణా కంపెనీ సేఫెక్స్‌ప్రెస్‌ నగరంలో తన అత్యాధునిక లాజిస్టిక్స్‌ పార్క్‌ను ప్రారంభించింది. నాలుగువేల చదరపు అడుగులు విస్తీర్ణంతో ప్రపంచ స్థాయి సదుపాయాలు అందిస్తున్నట్లు కంపెనీ ఎండి రూబల్‌జైన్‌ వెల్లడించారు. తెలంగాణలో శరవేగంగా వృద్ధిచెందుతున్న నగరాల్లో హైదరాబాద్‌ ఒకటని. సాంప్రదాయ తయారీరంగంగా వస్తున్న హైదరాబాద్‌లో 1300కుపైగా ఐటి, ఐటి ఆధారితసేవల కంపెనీలున్నాయని అన్నారు. ఇతర ప్రాంతాల తో దక్షిణభారతదేశాన్ని లాజిస్టిక్స్‌ద్వారా అనుసంధానించే దృష్టికోణంతో చూసినట్లయితే హైదరాబాద్‌ అత్యంత కీలకమైన స్థానంలో ఉందన్నారు.
ప్రపంచ బ్యాంకు బృందం హైదరాబాద్‌ను బిజినెస్‌ సాను కూలతపరంగా దేశంలోనే రెండో ఉత్తమనగరంగా ఎంపికచేసిన అంశాన్ని ప్రస్తావిస్తూ హైదరాబాద్‌ ఆర్థిక వ్యవస్థ ప్రధానంగా సాంప్రదాయ తయారీ, విజ్ఞానరంగం,పర్యాటకంపై ఆధారపడి ఉందన్నారు. థర్డ్‌ పార్టీ లాజిస్టిక్‌ కల్పనసంస్థగా సేఫెక్స్‌ప్రెస్‌ కీలక సేవలు అందిస్తుందన్నారు. హైదరాబాద్‌లో రవాణా మౌలికసదుపాయాల ఏర్పాటుకు పెద్దఎత్తు న పెట్టుబడులు పెట్టామన్నారు. మేడ్చల్‌ వద్ద 32వ లాజిస్టిక్స్‌పార్క్‌ను ఏర్పాటు చేయడం ద్వారా ప్రపంచ లాజిస్టిక్స్‌ పద్ధతి భారత్‌కు తెచ్చినట్లయిందన్నారు. ఇంధనపొదుపు సామ ర్ధ్యం కలిగిననిర్మాణ సామగ్రితో నిర్మించిన ఈ లాజిస్టిక్‌పార్క్‌నాలుగు లక్షల చదరపు అడుగు ల విస్తీర్ణంలో ఉందన్నారు. ఏకకాలంలో 80 ట్రక్కులలోడ్‌,అన్‌లోడ్‌చేసే సామర్ధ్యం ఉందని రూబల్‌ జైన్‌ వెల్లడించారు. ఇప్పటివరకూ ఈకేంద్రంలో రూ.30 కోట్ల పెట్టుబడులు పెట్టామన్నారు. మొత్తం 32 లాజిస్టిక్‌పార్కుల్లో రూ.1000 కోట్ల పెట్టుబడులున్నాయని, హైదరాబాద్‌లోని మూడు గిడ్డంగులను విలీనంచేస్తామని ఏకీకృత కేంద్రంగామారుస్తామనిఅన్నారు. మొత్తం ఆదాయంలో తమకు హైదరాబాద్‌ నుంచే ఐదుశాతం వరకూ ఉందని,లాజిస్టిక్స్‌ వ్యయంపై జిఎస్‌టి ప్రభావంగురించిమాట్లాడుతూ డీజిల్‌ జిఎస్‌టిపరిధిలో లేనప్పటికీ 10నుంచి 15శాతంవరకూ వ్యయం పెరుగుతుందని, సి2సి బిజినెస్‌నుండే 15-20శాతంరాబడులున్నాయని గతఏడాది 1600కోట్లటర్నోవర్‌ సాధించినట్లురూబల్‌జైన్‌ వెల్లడించారు.